Moden, mørk & mystisk: familie
Moden, mørk & mystisk
Kåseriblogger, voksen popkultur observasjon med småbarnsvri?
Viser innlegg med etiketten familie. Vis alle innlegg
Viser innlegg med etiketten familie. Vis alle innlegg
fredag 6. september 2013
godtlevert.no endelig i Tromsø
Klokka er kvart over fire på veg hjem fra jobb når min kjære ringer med lett panikk i stemmen: "Hva skal vi ha til middag? Minstemann har fotballtrening halv seks og storesøster skal på basket seks."
Det sier seg selv at vi ikke rekker noen tradisjonell middag med fisk, potet og masse grønnsaker den dagen. Nei, det blir nok ostesmørbrød i full fart. Med godvilje klarer vi å kompensere litt med smoothie til kveldsmat. Spesielt hvis jeg lurer oppi litt avocado uten at ungene oppdager det!
Jeg skulle ønske at vi hadde klart å være så strukturert i hverdagen at vi klarte å sette opp middagsplan for hele uken og dermed bare trengte skikkelig storhandling en gang i uka. Men vi er et stykke unna det, for å si det forsiktig. Når jeg begynte å se bilder av middager i feeden på Facebook og Instagram fra venner i Oslo og alle skrøt hemningsløst av godtlevert.no, da var min interesse vekket. Jeg ble fort dratt ned på jorda og skuffet for de var ikke i nærheten av å levere i Tromsø.
Men så kom august og Tromsø var kommet med i det gode selskap. Det var bare løp og kjøp for dette måtte prøves. Som en av de første 33 husstandene i Tromsø mottok vi vår første leveranse med stor spenning. Var maten god? Var det nok til en familie på 4? Hvor dyrt var det egentlig? Sa jeg at også lokalavisa syns at dette var en så god sak at de stilte med fotograf til første levering? Første leksjon er at kjøleskapet må ryddes før levering. Med to fulle esker av matvarer ble det bul på kjøleskapet etterpå.
Vi har bestilt 5-dagers meny til familie, med levering annenhver uke. Det betyr at den uka vi ikke får middagene levert på døra må vi faktisk tenke selv. Men det gir oss litt rom for å lage våre vanlige middager, og en mulighet for å kunne gjøre et innhogg i fryseboksen av og til. Leveransen bestod av glimrende råvarer, og gode beskrivelser. Maten er smakfull og god og tar rundt 30 minutter å lage. Med noen små tilpasninger så spiser også minstemann i alle fall deler av maten og han er så sær i matveien som det går an å bli.
Vi sparer lett en halvtime hver ettermiddag ved at vi ikke trenger å spekulere på hva vi skal ha til middag. Vi trenger heller ikke handle på veg hjem. Som de fleste vet så handler man mye mer når man drar til butikken når man er sulten. Mitt forbruk i nettbanken gir en god oversikt over hva jeg bruker på matvarer. Superenkel forskning viser at vi brukte 1.225,92 kr mindre på matvarer den uken vi fikk levert middagene på døra. Da konkluderer jeg med at løsningen heller ikke er dyrere enn om jeg gjør jobben selv. Når jeg i tillegg får utvidet mitt repertoar på hverdagsmiddager har jeg bare godord om godtlevert.no. Det eneste som trekker bittelitt ned er at det er lite bruk av lokale råvarer når alt pakkes og sendes fra Oslo. Men man kan vel ikke få både i pose og sekk?
Lagt inn av May Liss Wasmuth kl. 20:22 Ingen kommentarer: Linker til dette innlegget
Send dette via e-postBlogg dette!Del på TwitterDel på FacebookDel på Pinterest
Etiketter: familie, godtlevert.no, kosthold, middag, mitt forbruk, nettbanken, planlegging
mandag 23. april 2012
En hilsen fra Nerdefruen
I dag blir det et innblikk fra min hverdag med Fotballfrue-filter. Og når jeg er gift med en nerd, i tillegg til å være en selv, sa navnet seg helt selv: Dette blir en hilsen fra Nerdefruen.
Nerdemannen holder på å sertifisere seg til supernerd. I den forbindelse har han oppgradert PC-hjørnet med masse deilig nettverksutstyr. Vi har nå en fullt oppgående nerdelab og en arbeidsplass som innbyr til heftig blogging og surfing. Hadde det ikke vært for iPad og mobilsurfing hadde jeg aldri sluppet til på nett. Jeg er bare helt nødt til å få kjøpt meg en MacBook Air så fort som mulig. Og den skal være bare min!
Minstemann har funnet den ultimate plassering for sin Lego Ninjago-borg. Vi setter stor pris på design og interiøret vårt er en god og gjennomtenkt blanding av gammelt og nytt. Det viktigste er jo at det skal se helt tilfeldig ut selv om det ligger uendelig mye omtanke bak. En slik Legoborg finner du i de fleste lekebutikker. Det kan være litt vanskelig å bygge en slik i begynnelsen, men øvelse gjør mester. Her hadde det passet med en giveaway, men du kan prøve å skrive brev til Lego og hilse fra Nerdefruen, så kanskje det ordner seg...
Familiens prinsesse (thihi, nei det er ikke meg) har fått en av sine favoritter til middag i dag. Nemlig fiskeboller i hvitsaus. Med gulrøtter, erter, masse poteter most i sausen og et dryss av karri er det rett og slett en kulinarisk opplevelse. Oppskriften til hvitsaus finner du i den rutete kokeboken til Ingrid Espelid Hovig.  Denne boken er et funn og burde finnes i ethvert kjøkken.
Dagen i dag har ellers gått med til å ta en skikkelig vask av kaffemaskinen, et par vaskemaskiner med klær og bakt brød. Føler meg egentlig som ei kjempekjerring mens jeg tenker at jeg burde vasket vinduer, brettet klær, støvsugd og løpt ei mil. Men så kommer jeg på at Nerdefruen må jo ha noe å gjøre i dagene som kommer også...
Tuddelu!
Lagt inn av May Liss Wasmuth kl. 16:53 2 kommentarer: Linker til dette innlegget
Send dette via e-postBlogg dette!Del på TwitterDel på FacebookDel på Pinterest
Etiketter: familie, Fotballfrue, nerd
Eldre innlegg Start
Abonner på: Innlegg (Atom)
Om meg
May Liss Wasmuth
Digital entusiast, glad i mat og vin, Girl Geek #ggdt, Champagnepike, Northern Runner. Spaltist i avisa iTromsø.
Vis hele profilen min
Bloggarkiv
▼  2016 (4)
▼  mai (1)
Smykket fra bestemor
►  mars (1)
►  februar (1)
►  januar (1)
►  2015 (10)
►  desember (1)
►  november (1)
►  juli (1)
►  juni (2)
►  mai (1)
►  april (1)
►  februar (1)
►  januar (2)
►  2014 (10)
►  desember (1)
►  november (2)
►  oktober (1)
►  september (2)
►  juni (1)
►  mars (1)
►  januar (2)
►  2013 (15)
►  desember (1)
►  november (3)
►  september (1)
►  august (1)
►  juni (2)
►  mai (2)
►  april (1)
►  mars (1)
►  februar (1)
►  januar (2)
►  2012 (71)
►  desember (24)
►  november (4)
►  oktober (2)
►  september (5)
►  august (5)
►  juli (2)
►  juni (5)
►  mai (3)
►  april (6)
►  mars (4)
►  februar (5)
►  januar (6)
►  2011 (52)
►  desember (24)
►  november (3)
►  oktober (3)
►  september (2)
►  august (3)
►  juli (2)
►  juni (4)
►  mai (5)
►  april (3)
►  mars (3)
Totalt antall sidevisninger
Fantastisk AS-tema. Drevet av Blogger.